Salaskóli er í samstarfi í vetur við tvo skóla í Eistlandi og einn í Litháen . Verkefnið snýst um að skiptast á reynslu og þekkingu . Kennarar taka þátt í námskeiðum í hverju landi þar sem þeir kenna hver öðrum aðferðir í verkgreinakennslu . Einnig kynnast kennarar menningu og skólastarfi hvers lands fyrir sig . Salaskóli fær kennara frá Eistlandi og Litháen í heimsókn í janúar 2020 . Salaskóli er í samstarfi við tvo skóla á Möltu , Skóla á Írlandi , Tyrklandi og Slóveníu . Samstarfið er til tveggja ára 2019 - 2022 og er yfirskriftin BOOST sem er skammstöfun fyrir Building On Opportunities for Story - Telling . Þetta verkefni er sjálfstætt framhald af fyrra samstarfi sem hét LATCH eða Literacy at the children´s heart . Það verkefni var unnið á árunum 2017 – 2019 . Bæði verkefnin eru til að deila reynslu kennara frá nokkrum Evrópulöndum um lestrarkennslu og hvernig hægt er að auka lestraráhuga nemenda . Skólastjórnendaskipti Samstarf er milli Kennarasambands Alberta fylkis í Kanada og Skólastjórafélags Íslands . Hulda Björnsdóttir deildarstjóri fór til Kanada í lok október og fylgdi aðstoðarskólastjóra í Calgary eftir í viku . Í mars 2020 kemur síðan aðstoðarskólastjórinn frá Kanada og fylgist með störfum stjórnenda í Salaskóla í viku . Eru þetta bæði fagleg og menningarleg tengsl . Skólastjórnendur í vinabæjum Kópavogs á norðurlöndum hittast . Skólastjórnendur í vinabæjum okkar í Kópavogi hittast með reglulegu millibili og nú síðast í Odense í Danmörku . Hafsteinn Karlsson skólastjóri tók þátt að þessu sinni í október . Samstarfsverkefni með skóla í Japan Umsjónakennarar og nemendur í 7. bekk vinna nú að verkefni í samstarfi með skóla í Japan . Verkefnið tengist heimsmarkmiðum sameinuðu þjóðanna . Þau fengu úthlutað tveimur markmiðum , #11 sjálfbærar borgir og samfélög og #12 ábyrg neysla . Nemendurnir öfluðu sér heimilda um þessi markmið og tengdu það við jökla á Íslandi . Þau gerðu svo risastórt hugarkort með teikningum . Í byrjun næsta árs gera svo þessir tveir skólar listaverk sem þau munu hanna í sameiningu . Nemendur hér mála einn helminginn og nemendurnir frá Japan mála hinn .